Apstiprinu:

Augšdaugavas novada pašvaldības Kultūras un tūrisma pārvaldes tūrisma nodaļas vadītājs

R. Gradkovskis

2025.gada 7.jūlijā

**Augšdaugavas novada 2025. gada Velomaršruta Nr. 786 “Sventes ezera loks” atklāšana**

**NOLIKUMS**

Nolikumā ietvertie noteikumi ir saistoši visiem dalībniekiem. Sekojošie noteikumi un pamatnostādnes ir paredzētas, lai palīdzētu veiksmīgi organizēt izzinošu piedzīvojumu (turpmāk - Piedzīvojums), nodrošinātu veiksmīgu Piedzīvojuma norisi un dalībnieku drošību. Organizatoriem ir tiesības veikt izmaiņas un papildinājumus Piedzīvojuma

nolikumā bez iepriekšēja brīdinājuma.

**1. Mērķi un uzdevumi**

Popularizēt aktīvu dzīvesveidu. Piesaistīt uzmanību aktīvās atpūtas un tūrisma iespējām Augšdaugavas novadā.

**2. Vieta un laiks**

Piedzīvojums notiks **2025. gada 10.augustā**, Alejas ielā 7, Sventē, Sventes pagastā, Augšdaugavas novadā.

**Plkst. 10.00** starts stāvlaukumā pie Sventes muižas

**3. Dalībnieki**

Piedzīvojuma dalībnieki netiek dalīti vecuma grupās, un var piedalīties ikviens, kas prot braukt ar velosipēdu, bez vecuma ierobežojuma, uzņemoties pilnu atbildību par savu veselības stāvokli distances veikšanai.

**4. Piedzīvojuma programma un trase**

Piedzīvojuma sākums ir **plkst.10.00,** izbraucot no Sventes muižas stāvvietas. Brauciens norisināsies apkārt Sventes ezeram, sniedzot iespēju izbaudīt gleznaino ezera ainavu, kā arī apskatīt renovēto Sventes muižu, kurā šobrīd darbojas viesnīca un restorāns, atrodas Kara tehnikas kolekcija, bet blakus ir labiekārtotais Jaunsventes parks. Kopējais maršruta garums ir ap 27 km. tas ir ved pa grants un zemes ceļiem. <https://www.visitdaugavpils.lv/marsruti/sventes_ezera_loks/> Pēc maršruta izbraukšanas, atgriešanās finiša punktā pie Sventes muižas, pusdienas.

**5. Piedzīvojuma organizatori**Augšdaugavas novada pašvaldības Kultūras un tūrisma pārvaldes tūrisma nodaļa.

**6. Dalības maksa**

Netiek piemērota.

Ja nepieciešams velosipēds, vienosimies par izmaksām individuāli.

**7. Pieteikšanās**

Pieteikšanās, aizpildot anketu elektroniski <https://forms.gle/iiPorr44g1xMuJEH8>, vai uz e-pastu: turisms@augsdaugavasnovads.lv, norādot savu un vārdu, uzvārdu, vecumu, tālruni, e-pastu un dzīvesvietu (pilsēta/novads).

**8. Pamatnoteikumi**

Katrs piedzīvojuma dalībnieks vai viņa pārstāvis reģistrējoties pirms starta ar savu parakstu apliecina, ka uzņemas pilnu atbildību par savas veselības atbilstību distances veikšanai. Dalībniekiem, kas jaunāki par 18 gadiem, jābūt līdzi atbildīgai personai, kas paraksta dalībnieka pieteikuma anketu.

Piedzīvojuma organizatori nenes atbildību, par dalībnieka iespējamajām traumām Piedzīvojuma laikā.

Visiem Piedzīvojuma dalībniekiem jābūt nodrošinātiem ar velosipēdiem un velo ķiverēm. Braukšanas laikā tām jābūt aizsprādzētām. Ķiveri drīkst noņemt tikai, noliekot velosipēdu maiņas zonā.

**9. Piedzīvojuma atcelšana vai pārcelšana**
Augšdaugavas novada pašvaldības Kultūras un tūrisma pārvaldes tūrisma nodaļa var neprognozējamu apstākļu dēļ (piem. ļoti lielas lietusgāzes) Piedzīvojumu atcelt vai pārcelt, par to paziņojot mājas lapās www.visitaugsdaugava.lv, www.augsdaugavasnovads.lv. Informāciju var iegūt, sūtot jautājumus uz e-pastu turisms@augsdaugavasnovads.lv vai zvanot pa tālruņiem 65476748, 29431360.

**10. Drošība**

Par savu drošību un veselības stāvokli dalībnieki atbild paši.